TVD, 16.9.2011


Naslov: Leto dni po poplavah v Dolenjskih Benetkah

Napoved za voditelja:

V teh dneh (19. septembra) mineva eno leto, odkar je tudi Kostanjevico na Krki, kjer so poplav sicer vajeni, presenetila katastrofalna poplava, kakršno v teh krajih ne pomnijo. Poplavljene so bile vse hiše na otoku in tudi v okoliških krajih, narasla Krka pa je mnogim uničila domove, pohištvo, pridelek. Kljub temu, da so bili v tem letu ljudje deležni nekaj pomoči, pa še danes niso vsi obnovili svojih domovanj.

T- Iz Kostanjevice na Krki GORAN ROVAN /

X- Snemalec in montažer Jože Grajžl in arhiv TVS /

Mnogi Kostanjevičani se še danes živo spominjajo poplavljenih Dolenjskih Benetk, zaradi česar so vsi utrpeli veliko škodo. Kljub temu, da so nekateri skušali obnoviti svoje domove, so ti še vedno vlažni.

T- DRAGICA STANIČ /
X- Kostanjevičanka /
»Neki smo reševal, ampak to, ta vlaga se je napila v te kamne, v zide, tako da tu še zmeram zbija ven skuz. Tu ne morš rešt, kot čist vse, od zveni tud bi mogel sanirat, pa odklepat, pa izolirat nekak. Velik smo mogl naredit, velik pa še mamo, zato ka je blo tak vse uničeno, ko si začel eno stvar, je potegnl vse še druge stvari za seboj.«

Ljudem so kmalu po poplavah priskočili na pomoč tako Karitas kot tudi Rdeči križ. Na posebnem računu občine pa se je zbralo tudi nekaj denarja.

T- MOJMIR PUSTOSLEMŠEK /
X- župan občine Kostanjevica na Krki /

»Potem smo pa dobili tudi 17 tisoč evrov od Združenja koroških bank iz Avstrije, vse ostalo torej 47. tisoč je bilo skupaj denarja, pa so prispevali posamezniki. Ta denar je bil razdeljen enako po gospodinjstvih, tako da je vsako gospodinjstvo dobilo tam okrog, neki čez 900 evrov.

Kostanjevičani se pritožujejo, da so morali na ta denar čakati predolgo, poleg tega jih niso oprostili prispevka za stavbno zemljišče, niti za elektriko, ki so jo porabili za razvlaženje hiš. Moti jih tudi, da so tako zbran denar za poplavljence dobila tudi nekatera društva.

T- IZTOK KOŠAK /
X- Kostanjevičan /
»Zdej kulk so razdelil pa jest ne bom niti komentiral, niti ne vem. Dobil smo čez 600 evrov, zdej jest sem dubu, kulk so drugi dobil, pa niti ne vem. Mislim, da smo najbolj oškodovani prav poplavljenci, ker enostavno ni denarja pol za nas poplavljence.«

Nekateri med njimi so podali zahtevek za povrnitev škode in sanacijo domov tudi na državo, od koder pa doslej še niso dobili niti odgovora, kaj šele denarja.

